De dominerende treslagene i området er ask og alm, med stedvis innslag av lind og lavlandsbjørk. Blant busker og småtrær finner en flere varmekrevende arter. Nærmere bakken vokser det et rikt mangfold av arter, bl.a. vårerteknapp, ramsløk, myske, tannrot, blodstorkenebb, vårmarihand og krattfiol. Berggrunnen består av sedimenter fra de geologiske periodene kambrium og silur (kambro-silur).